Saudiya Arabistonida yo‘lovchi samolyoti shassisini ochmasdan qo‘ndi

Saudiya Arabistonining Madina shahridan Bangladeshning Dakka shahriga uchib chiqqan yo‘lovchi samolyoti shoshilinch tarzda Jidda shahriga shassisini ochmagan holda qo‘ndi, deb yozadi Arab News.

Yo‘lovchilar shishirilgan traplar yordamida evakuatsiya qilindi, jabrlanganlar haqida ma’lumot kelib tushganicha yo‘q.
Saudiya aviakompaniyasi layneri qo‘nishga ruxsat berilgunicha bir necha soat davomida Jidda ustida aylangan. U aynan shassidagi nosozliklar tufayli shahardagi tayanch aeroportga yuborilgan.